CELEX: 62016CN0365
Language: sk
Date: 2016-07-04 00:00:00
Title: Vec C-365/16: Návrh na začatie prejudiciálneho konania, ktorý podala Conseil d’État (Francúzsko) 4. júla 2016 – Association française des entreprises privées (AFEP) a i./Ministre des finances et des comptes publics

12.9.2016   
            
            
               SK
            
            
               Úradný vestník Európskej únie
            
            
               C 335/39
            
         Návrh na začatie prejudiciálneho konania, ktorý podala Conseil d’État (Francúzsko) 4. júla 2016 – Association française des entreprises privées (AFEP) a i./Ministre des finances et des comptes publics
   (Vec C-365/16)
   (2016/C 335/53)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyne: Association française des entreprises privées (AFEP), Axa, Compagnie générale des établissements Michelin, Danone, ENGIE, predtým GDF Suez, Eutelsat Communications, LVMH Moët Hennessy-Louis Vuitton SA, Orange SA, Sanofi SA, Suez Environnement Company, Technip, Total SA, Vivendi, Eurazeo, Safran, Scor SE, Unibail-Rodamco SE, Zodiac Aerospace
   
      Žalovaný: Ministre des finances et des comptes publics
   
      Prejudiciálne otázky
   
   
               1.
            
            
               Bráni článok 4 smernice Rady 2011/96/EÚ z 30. novembra 2011 (1), a najmä jej odsek 1 písm. a) uloženiu takej dane, akou je daň ustanovená v článku 235c ZCA všeobecného daňového zákonníka, ktorá je vyberaná zo zisku rozdeleného spoločnosťou podliehajúcou dani z príjmu právnických osôb vo Francúzsku, a ktorej vymeriavacím základom sú rozdelené sumy?
            
         
               2.
            
            
               Má sa v prípade zápornej odpovede na prvú otázku považovať daň ustanovená v článku 235c ZCA všeobecného daňového zákonníka za „zrážkovú daň“, od ktorej sú oslobodené zisky, ktoré rozdelila dcérska spoločnosť podľa článku 5 smernice?
            
         
      (1)  Smernica Rady 2011/96/EÚ z 30. novembra 2011 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. EÚ L 345, 2011, s. 8).